C 24/22
SK
Úradný vestník Európskej únie
17.1.2022
Návrh na začatie prejudiciálneho konania, ktorý podal Korkein hallinto-oikeus (Fínsko) 4. novembra 2021 – Booky.fi Oy (Vec C-662/21) (2022/C 24/28) Jazyk konania: fínčina Vnútroštátny súd, ktorý podal návrh na začatie prejudiciálneho konania Korkein hallinto-oikeus
Účastníci konania pred vnútroštátnym súdom Žalobkyňa: Booky.fi Oy Žalovaný: Kansallinen audiovisuaalinen instituutti (KAVI)
Prejudiciálne otázky 1.
Bráni článok 34 ZFEÚ s prihliadnutím na článok 36 ZFEÚ výkladu § 5 ods.
1 zákona o obrazových programoch, ktorý vyžaduje klasifikáciu nosičov obrazových programov podľa zákona o obrazových programoch a uvedenie údajov o veku, od ktorého môžu byť tieto nosiče prístupné, založených na tejto klasifikácii v spojení s produktovými údajmi už v okamihu, keď sa nosiče obrazových programov ponúkajú na predaj v internetovom obchode, hoci tieto nosiče obrazových programov boli klasifikované a označené v inom členskom štáte, ale ešte neboli dodané do Fínska?
Je pre posúdenie tejto otázky relevantné, že zákon o obrazových programoch neobsahuje nijaké ustanovenie o výnimkách z klasifikácie a označovania z dôvodu, že bola s istotou overená plnoletosť osoby, ktorá si kupuje nosič obrazových programov, a že vyššie uvedená požiadavka opätovnej klasifikácie a opätovného označenia pri ponúkaní nosiča obrazových programov v internetovom obchode sa uplatní len v prípade, ak tento program ponúkajú právnické osoby alebo podnikatelia, ktorí sú registrovaní vo Fínsku alebo tam majú prevádzkareň, alebo ak ho ponúka osoba, ktorá je fínskym štátnym príslušníkom alebo má trvalý pobyt vo Fínsku, resp. ak bolo rozhodnutie o ponúkaní programu prijaté vo Fínsku? 2.
Ak je podmienkou proporcionality vyššie uvedenej požiadavky opätovnej klasifikácie a opätovného označenia, aby bola prípustná výnimka z tejto požiadavky z dôvodu, že bola s istotou overená plnoletosť osoby, ktorá si kupuje nosič obrazových programov: Má sa v prípade predaja plnoletým osobám vyžadovať, aby v čase objednania a predaja nosičov obrazových programov bolo absolútne isté, že kupujúci je plnoletý, alebo stačí, že osoba, ktorá predáva nosič obrazových programov, sa usiluje overiť plnoletosť kupujúceho?
Návrh na začatie prejudiciálneho konania, ktorý podal Hovrätten för Nedre Norrland (Švédsko) 5. novembra 2021 – AI a Åklagarmyndigheten (Vec C-666/21) (2022/C 24/29) Jazyk konania: švédčina Vnútroštátny súd, ktorý podal návrh na začatie prejudiciálneho konania Hovrätten för Nedre Norrland
Účastníci konania pred vnútroštátnym súdom Odvolatelia a odporcovia: AI and Åklagarmyndigheten